**รายงานวิชากฎหมายกับสังคม**

**(รหัสวิชา 177404)**

**เรื่อง การค้าประเวณีแอบแฝง**

**ชื่อ นางสาวณพรรณดา หงษ์เวียงจันทร์**

**รหัสประจำตัว 512012028**

**เสนอ**

**อาจารย์ ไพสิฐ พานิชกุล**

**คณะนิติศาสตร์ หมาวิทยาลัยเชียงใหม่**

**คำนำ**

 เนื่องจากปัจจุบัน ค่านิยมในการทำงานหาเงินในรูปแบบที่ผิดกฎหมายนั้นมีหลายวิธี รวมไปถึงการค้าประเวณีด้วย การค้าประเวณีแอบแฝงนั้นมีลักษณะที่ต่างการค้าประเวณีแบบโจ่งแจ้งคืเป็นการลักลอบทำการในสถานบริการต่างๆ เช่น คาเฟ่ อาบ อบ นวด คาราโอเกะ เป็นต้น ซึ่งการค้าประเวณีนั้นแตกต่างกับการค้ามนุษย์ เพราะอยู่ในลักษณะที่สมยอมกันทั้งผู้ให้บริการ และผู้รับบริการ ดังนั้นจะเอาผิดกับเจ้าของสถานบริการไม่ได้ เพราะอาจอ้างได้ว่าเป็นการตกลงระหว่างผู้ให้บริการและผู้ใช้บริการ แต่ทั้งนี้**แม้ว่าการค้าประเวณี**นำมาซึ่งความเสื่อมเสียทางศีลธรรมและปัญหาสังคมต่าง ๆ นานาดังกล่าว รัฐบาลไทยทุกยุคทุกสมัยได้พยายามแก้ปัญหานี้อยู่เสมอ แต่สภาพการณ์ก็ยังทรง ๆ ทรุด ๆ เรื่อยมา แต่ก็เหมือนว่าเป็นเพียงเปลือกนอก เพราะลึกๆจริงๆในใจของคนในสังคมนั้น บางส่วนยอมรับเรื่องนี้ได้ และมองว่าเป็นเรื่องธรรมดา ที่บางประเทศอนุญาตโดยชัดแจ้งแล้ว ดังนั้นตราบใดที่คนในสังคมยังคงมีตัณหาอยู่ ตราบใดที่คนเราไม่รู้จักพอ ปัญหานี้ก็ยากที่จะแก้ไขเช่นกัน

**การค้าประเวณีแอบแฝง**

การค้าประเวณีเป็นปัญหาที่เกิดขึ้นทุกยุคทุกสมัยในสังคมไทยโดยเฉพาะในสังคมที่ผู้ที่มีความแต่ต่างการทางฐานะอย่างชัดเจน ซึ่งยังคงเป็นปัญหาที่ยังไม่สามารถแก้ไข หรือหาทางออกที่เป็นธรรมและให้อยู่ในบรรทัดฐานของกฎหมายได้ดีเท่าที่ควร เนื่องจากอาจมีผลกระทบมาจาก ศีลธรรม และวัฒนธรรม ของสังคมไทย ที่ยังไม่สามารถหายุทธการ หรือมาตรการมาจัดในรูปแบบที่เป็นธรรมได้

 มหาวิทยาลัยราชภัฎสวนดุสิต ได้จัดทำ สวนดุสิตโพล ซึ่งเป็นการจัดลำดับปัญหาที่ควรได้รับการแก้ไขอย่างเร่งด่วนในปัจจุบัน ซึ่งอ้างอิงจากทัศนะคติของประชาชนในสังคม โดยปัญหาการค้าประเวณีนั้นถูกกล่าวถึงว่าเป็นวิกฤตของสังคมไทยในลำดับที่ 2 ซึ่งรองมาจาก ปัญหาเด็กและเยาวชนที่มั่วสุมอบายมุข โดยต่างกันเพียง 7%

**ความหมายของคำว่าโสเภณีและการค้าประเวณีตามกฎหมายไทย**

คำว่าโสเภณีนั้นเมื่อพิจารณาจากพจนานุกรมฉบับราชบัณฑิตยสถาน แปลว่า งาม หรือ หญิงงาม แต่บุคคลทั่วไปเมื่อพูดถึงคำว่า โสเภณีมักนึกถึง หญิงที่ทำการค้าประเวณี ซึ่งหมายถึง หญิงที่รับจ้างสำเร็จความใคร่ของผู้อื่น โดยคำว่าโสเภณี นี้เป็นคำย่อมาจากคำว่า “นครโสเภณี” หรือ “นครโสภิณี” ซึ่งมีที่มาจากที่เมื่อก่อนมีการยกย่องหญิงที่ค้าประเวณีว่าเป็นหญิงที่ประดับประดาเมืองให้สวยงามมีชีวิตชีวา

ต่อมาเมื่อสังคมเจริญขึ้น ความซับซ้อนยิ่งขึ้นเกิดธุรกิจทางเพศใหม่ที่ไม่ได้มีการให้บริการแต่เฉพาะบุคคลต่างเพศเท่านั้น การบริการทางเพศแก่บุคคลเพศเดียวกันก็เริ่มมีขึ้นด้วย จากหลักฐานทางประวัติศาสตร์ไม่อาจทราบแน่ชัดว่าเกิดขึ้นตั้งแต่เมื่อใด แต่สันนิษฐานได้ว่า การให้บริการทางเพศกับบุคคลเพศเดียวกันนั้นเริ่มมีมาตั้งแต่สมัยโรมันโดยมี นักปกครองชาวโรมันผู้หนึ่งได้ให้นิยามของคำว่าโสเภณีรวมไปถึงผู้ชายด้วย ดังนั้นเพื่อให้คำจำกัดความเหมาะสมกับสภาพการณ์ในปัจจุบัน คำว่าโสเภณีจึงมีความหมายรวมถึงการกระทำทั้งสองเพศ โดยจะเห็นได้จากในกฏหมาย พระราชบัญญัติการปรามการค้าประเวณี พ.ศ.2539 ได้นิยามความหมายของการค้าประเวณีไว้ว่า “การยอมรับกระทำชำเราหรือการยอมรับการกระทำอื่นใดเพื่อสำเร็จความใคร่ในทางกามารมณ์ของผู้อื่นอันเป็นการสำส่อนเพื่อสินจ้างทั้งนี้ไม่ว่าผู้ยอมรับการกระทำ จะเป็นบุคคลเพศเดียวกันหรือคนละเพศ” ดังนั้นในทางกฏหมายแล้วจึงได้ให้ความหมายของโสเภณีรวมถึงชายไปด้วย

ปัญหาคือ ในปัจจุบันนี้รูปแบบของการให้บริการทางเพศไม่ได้มีแต่เฉพาะการร่วมประเวณี ระหว่างชายกับหญิงหรือชายกับชายเท่านั้น มีการให้บริการทางเพศในรูปแบบใหม่ที่แตกต่างไปจากเดิม เช่น มีการให้บริการทางเพศโดยใช้ปาก( oral sex) การใช้ลิ้นหรืออวัยวะสัมผัสไปตามร่างกาย, การให้บริการทางเพศทางเสียง (sexphone) หรือการใช้อวัยวะเพศเทียมแก่กันและกันในกลุ่มที่มีรสนิยมรักร่วมเพศ ปัญหาก็คือการให้บริการทางเพศในรูปแบบดังกล่าวจะถือว่าเป็นการค้าประเวณี หรือไม่ เมื่อพิจารณาจากนิยามของคำว่า “ ค้าประเวณี ” ในมาตรา 4 แห่งพระราชบัญญัติป้องกันและการปรามการค้าประเวณี พ.ศ 2539 จะเห็นได้ว่า การกระทำที่ถือว่าเป็นการค้าประเวณีนั้นนอกจากจะหมายความถึงการกระทำชำเราหรือยอมรับกระทำชำเราระหว่างบุคคลแล้ว ยังหมายรวมถึงการกระทำอย่างอื่นด้วย ดังนั้นการให้บริการทางเพศไม่ว่าในรูปแบบใดหากมีการกระทำชำเราหรือยอมรับการ กระทำชำเราเพื่อสินจ้างหรือประโยชน์อื่นใดในทางทรัพย์สินย่อมถือว่าเป็นการ “ ค้าประเวณี ” ตามกฎหมายทั้งสิ้น องค์ประกอบที่สำคัญอีกประการหนึ่งของการค้าประเวณีก็คือ การกระทำที่จะถือว่าเป็นการค้าประเวณีนั้นจะต้องมีลักษณะเป็นการ “ สำส่อน ” เพื่อสินจ้างหรือเพื่อประโยชน์อื่นใด ดังนั้น การยอมรับการกระทำชำเราหรือยอมรับการกระทำอื่นใดเพื่อสำเร็จความใคร่ในทางกามรมณ์ของสามี-ภรรยา ด้วยกันเองหรือแม้กระทั่งในกรณีของภรรยาน้อย ถึงแม้จะมีลักษณะเป็นการยอมรับการกระทำชำเราเพื่อเงินหรือทรัพย์สินอื่นเป็น การตอบแทนก็ตามย่อมไม่ถือว่าเป็นการค้าประเวณีตามกฎหมาย

**ประวัติการค้าประเวณี**

การค้าประเวณีมักจะถูกเรียกว่า เป็นอาชีพหนึ่งที่เก่าแก่ที่สุดในโลก เชื่อว่าการค้าประเวณีเกิดขึ้นหลังจากระบบการแลกเปลี่ยนสินค้าหรือเงิน กำเนิดขึ้น ที่มาหนึ่งของการกำเนิดโสเภณีเชื่อว่าเกิดจากเหตุผลทางความเชื่อของชาวสุเมเรียนและชาวบาบิโลน โดยให้ผู้หญิงมีเพศสัมพันธ์กับคนอื่น (นอกจากคู่สมรส) เพื่อเหตุผลทางศาสนา รวมไปถึงการมีเพศสัมพันธ์กับชาวต่างแดน เพื่อแสดงถึงการมีจิตใจโอบอ้อมต้อนรับผู้มาเยือน แสดงถึงคุณค่าของการเป็นเจ้าเมือง

**ประวัติการค้าประเวณีในประเทศไทย**

ถือกำเนิดขึ้นมาในช่วงคริสต์ศตวรรษที่ 16-17 โดยไม่ได้ถูกนำเข้ามาจากชาติตะวันตกตามเรื่องเล่ากัน การค้าประเวณีในไทยเริ่มเป็นที่แพร่หลายกับชาวตะวันตก ในช่วงที่มีการติดต่อความสัมพันธ์ระหว่างประเทศกับชาวตะวันตก มีหลักฐานเป็นศัพท์ในสมัย สมเด็จพระนารายณ์มหาราช เรียกว่า รับจ้างทำชำเราแก่บุรุษ ต่อมาในสมัยรัตนโกสินทร์ ใน ประมวลกฎหมายตรา 3 ดวง – บทพระไอยการลักษณะผัวเมีย มีการบัญญัติคำว่า หญิงนครโสเภณีปรากฏอยู่แล้วว่า “มาตราหนึ่ง ชายใดสู่ขอเอาหญิง คนขับคนรำเที่ยวขอทานเลี้ยงชีวิต และหญิงนครโสเภณีมาเลี้ยงเป็นเมีย ทำชู้เหนือผัวก็ดี....” และสมัย พระบาทสมเด็จพระจุลจอมเกล้าเจ้าอยู่หัว มีสถานประกอบการเรียกว่า โรงหญิงนครโสเภณี โดยทั่วไปมีโคมสีเขียวตั้งข้างหน้า จึงเรียกกันว่า สำนักโคมเขียว ทั้งนี้ก่อนปี พ.ศ. 2499 การค้าประเวณีไม่ถือว่า ผิดกฎหมาย แต่เริ่ม พระราชบัญญัติปรามการค้าประเวณี พ.ศ. 2503 กำหนดว่าการค้าประเวณีเป็นความผิดอย่างชัดเจน แต่ในสังคมยุคใหม่เริ่มแพร่หลายมากขึ้นในช่วงสงครามเวียดนาม โดยในช่วงนั้นการค้าประเวณีจะเป็นการลักลอบค้าประเวณี และปัจจุบันธุรกิจค้าประเวณีในประเทศไทยเป็นธุรกิจแอบแฝง

**รูปแบบของการติดต่อโสเภณีและการค้าประเวณีของไทยในปัจจุบัน**

1.ยืนรอข้างถนน โดยการยืนรอคอยลูกค้าบริเวณหัวริมถนน และขายบริการทางเพศต่อในบริเวณโรงแรม หรือโรงแรมม่านรูด ในกรุงเทพ มีมากบริเวณ รอบสวนลุมพินี รอบสนามหลวง

2. สถานค้าประเวณีโดยตรง หรือ ซ่อง จะมีการจัดให้มีหญิงโสเภณีขายบริการ่วมประเวณีกับชาย ในสถานที่ที่จัดไว้เฉพาะ สำหรับเพื่อการค้าประเวณี

3. สถานบันเทิง คาเฟ่ ร้านคาราโอเกะ หรือร้านตัดผม บางแห่ง มีการบริการพิเศษแอบแฝงเพิ่มเติมสำหรับลูกค้า

 4. การโทรเรียก โดยลูกค้าติดต่อทางนายหน้า (หรือแมงดา หรือมาม่าซัง) ซึ่งอาจจะมีลักษณะที่แฝงอยู่ในอาชีพอื่น แต่จะเป็นที่รู้กันในวงการ เช่น พริ๊ตตี้ แคดดี้สนามกอล์ฟกลางคืน ผู้หญิงจดแต้มโต๊ะสนุกเกอร์บางแห่ง หรือติดต่อโดยไม่ผ่านนายหน้า เพื่อเรียกมาใช้บริการทางที่พักของลูกค้า หรือทางโรงแรมที่เตรียมไว้

5. อาบอบนวด ซึ่งจะขออนุญาติ เป็นสถานบริการ ตาม ม.3(3) แห่ง พรบ.สถานบริการ 2509 แต่ก็จะเป็นที่ทราบกันดีในบุคคลทั่วไปว่ามีการดำเนินการให้มีการค้าประเวณีเช่นเดียวกัน โดยผู้ขายบริการจะนั่งรอภายในสถานบริการและรอลูกค้าเข้ามาเลือก โดยในสถานบริการจะมีบริการจัดห้องไว้รับรอง และ ในประเทศไทยราคาการให้บริการมีตั้งแต่ 50 บาท จนถึงหลายหมื่นบาท สถานบริการอาบอบนวดมีกระจายในกรุงเทพมหานครและจังหวัดอื่น

**วิเคราะห์ปัจจัยทางด้านต่างๆซึ่งนำมาสู่การค้าประเวณี**

 เนื่องจากสังคมไทยค่อนข้างเป็นสังคมที่มีความแต่ต่างกันทางฐานะของคนในสังคมอย่างเห็นได้ชัด คนรวยก็มีเงินมากมาย ใช้ชีวิตได้อย่างสบาย ไม่ต้องดิ้นรน รายได้จากการทำงานก็ได้เยอะ ส่วนคนที่มีฐานะจน ก็จนมากจนบางคนถึงต้องปากัดตีนถีบ เพื่อความอยู่รอดในแต่ละวัน ดังนั้นกลุ่มคนที่มีฐานะที่ต้องดิ้นรนเพื่อความอยู่รอด หรือแม้แต่กลุ่มคนที่พอมีพอใช้ จึงต้องพยายามหาวิธีให้ตนเองมีความเป็นอยู่ที่ดีขึ้น ดังนั้นฐานะทางสังคมของกลุ่มคนจึงเป็นปัจจัยหลักในการนำมาซึ่งปัญหาต่างๆ

ในมุมมองของข้าพเจ้า ข้าพเจ้าจึงมองจากปัจจัยหลักที่มีผลต่อความคิด ลักษณะนิสัยส่วนตัวของบุคคลแต่ละคน ที่ทำให้แต่ละคนแตกต่างกันไป ก็คือครอบครัวซึ่งเป็นสถาบันหลักที่มีความสำคัญอย่างมากต่อตัวบุคคล ดังนั้นลักษณะนิสัยบางอย่างของตัวบุคคลก็มีส่วนมาจากการที่แต่ละคนได้รับการอบรมเลี้ยงดูมาอย่างไร ข้าพเจ้ามองว่าปัญหานี้อาจมีจุดเริ่มต้นมาจากปัญหาภาวะทางเศรษฐกิจทางครอบครัว หากพ่อแม่ต้องการให้ลูกมีอนาคตที่ดี มีรายได้ที่ดี เพื่อที่จะไม่ต้องลำบากในอนาคต การที่จะสามารถหางานที่มีรายได้มากๆได้ ก็ต้องมีการศึกษาที่ดี หากต้องการมีการศึกษาที่ดี ปัจจัยอีกอย่างนอกเหนือจากความตั้งใจเรียนของตัวเด็กเองคือ สถาบันที่เข้าไปศึกษา หากได้เข้าเรียนโรงเรียนที่ขึ้นชื่อเรื่องการศึกษา ก็มีส่วนที่จะทำให้เด็กมีความรู้ที่มากขึ้นด้วย นอกจากนั้นการเรียนพิเศษ หรือเรียนกวดวิชาก็เป็นอีกความจำเป็นหนึ่ง ดังนั้นค่าใช้จ่ายในการส่งเสริมการศึกษาบุตรหลานก็เพิ่มขึ้นมากตามความต้องการ บางครอบครัวที่มีลูกหลายคน ความจำเป็นในส่วนนี้ก็จะมีเพิ่มมากขึ้น เนื่องจากอัตราเงินเฟ้อสูงขึ้นแต่ครอบครัวมีรายได้เท่าเดิม ส่วนค่าใช้จ่ายที่จำเป็นกลับมีเพิ่มมากขึ้นทำให้ต้องดิ้นรนหาเงินเพื่อนำมาใช้จ่ายในชีวิตประจำวัน ข้าพเจ้ามีความคิดว่าปัญหาอาจเริ่มมาจากพ่อแม่บางคนจึงต้องทำงานหนัก เพื่อให้มีรายได้เพียงพอต่อการเลี้ยงชีพ ดังนั้นปัญหาที่เกิดตามมาคือ เมื่อพ่อแม่ต้องทำงานหนัก ก็จะทำให้มีเวลาในการเลี้ยงดู อบรมสั่งสอนลูกน้อยลง หรือในอีกทางหนึ่งคือความจำเป็นในการย้ายที่อยู่ ข้าพเจ้าคิดว่าไม่จำเป็นเสมอไปว่าปัญหานี้จะต้องเกิดในคนที่มีปัญหาทางการเรียน หรือเป็นเด็กที่เรียนไม่เก่ง กล่าวคือบางคนเป็นคนต่างจังหวัด พ่อแม่ต้องทำงานที่ต่างจังหวัด แต่ลูกสอบได้ในโรงเรียนทีอยู่ในเมือง หรือแม้แต่อยู่จังหวัดเดียวกัน แต่มีปัญหาเรื่องการเดินทาง เพราะบ้านอยู่ไกล ทางเลือกในการแก้ปัญหาที่คนทั่วไปทำก็คือ ส่งลูกไปอยู่หอพัก ดังนั้นความสัมพันระหว่างตัวบุคคลนั้นกับครอบครัว จึงมีช่องว่างมากขึ้น แต่จะไปเพิ่มความสัมพันในตัวเพื่อนที่คบให้มากขึ้น เพราะใช้เวลาอยู่ด้วยกันมากกว่า แต่ปัญหาอยู่ที่ว่าหากตัวเด็กเกิดมีปัญหา หรือเรื่องราวที่ต้องการได้รับคำปรึกษา ข้าพเจ้าคิดว่าโดยพื้นฐานหากเรามีปัญหาบางเรื่องที่ไม่ต้องการให้ใครรู้ คนที่เราเลือกที่จะปรึกษาคือคนทีเราคิดว่าเราไว้ใจมากที่สุดหรือคนที่เราคิดว่าเข้าใจ แต่หากเด็กไม่ได้อยู่กับพ่อแม่นานๆก็อาจทำให้ ความสนิทไว้เนื้อเชื่อใจก็จะน้อยลง ดังนั้นเมื่อครอบครัวซึ่งเป็นสถาบันหลักที่มีความสำคัญอย่างมากต่อตัวบุคคลไม่สามารถช่วยแก้ปัญหาชีวิตได้ ทางเลือกในการที่จะปรึกษาปัญหาจึงอาจจะตกไปอยู่ที่เพื่อน ซึ่งมีสภาวะทางความคิดที่อยู่ในวัยเดียวกัน การแก้ปัญหาก็จะไม่ดีเท่าผู้ใหญ่หากสังคมเพื่อนเป็นเด็กที่ไม่ดี คำปรึกษาที่ให้ก็จะยิ่งส่งเสริมกันไปในทางที่ผิด ดังนั้นจึงนำไปสู่ปัญหาต่างๆมากมายตามมา ก่อให้เกิดการกระทำผิดในรูปแบบต่างๆ เช่น การลักทรัพย์ การค้ายาเสพติด และรวมไปถึงการค้าประเวณีในหมู่วัยรุ่นด้วย โดยเฉพาะอย่างยิ่ง การอยู่หอพักนั้นเป็นอีกช่องทางที่ช่วยให้ปัญหานี้มีมากขึ้น เพราะผู้ปกครองไม่มีทางรู้เลยว่าตัวเด็กจะไปทำอะไรที่ไหนบ้างในเวลาที่อยู่หอ เช่นบางทีอาจจะบอกผู้ปกครองว่าอยู่หอ ทั้งๆที่ตัวเองอยู่ร้านเกมส์ เป็นต้น

ปัจจัยต่อมาที่ก่อให้เกิดปัญหานี้ก็คือสังคมที่อยู่ ข้าพเจ้ามองปัจจัยที่ก่อให้เกิดปัญหานี้เป็นสองแบบ อย่างแรกคือความไม่มี เด็กบางคนต้องทำงานหาเงินส่งตัวเองเรียนเพื่อช่วยแบ่งเบาภาระพ่อแม่ โดยอาจมีความจำเป็นบางอย่าง มหาวิทยาลัยบางที่มีค่าใช้จ่ายที่สูง ดังนั้นหากอยู่ในวัยที่เรียนงานที่สามารถทำได้นอกเหนือจากเวลาเรียนจึงเป็นงานที่ต้องทำกลางคืน การค้าประเวณีจึงเป็นอีกหนึ่งทางเลือกที่สามารถหาเงินได้เยอะ และง่ายในเวลาเดียว ส่วนคนที่ไม่ได้เรียนก็เช่นกัน บางคนมีความจำเป็นอย่างมากในค่าใช้จ่ายในชีวิตประจำวัน เช่นต้องดูแลพ่อแม่ที่ป่วย หรือช่วยหาเงินส่งน้องๆเรียน นี่คือปัญหาที่เริ่มมาจากความไม่มี

แบบต่อมาคือปัญหาที่เกิดจากความไม่พอ ซึ่งอาจเริ่มมากลุ่มเพื่อน หรือค่านิยมของกลุ่มคนที่บุคคลนั้นๆประสบพบเจอ ซึ่งเป็นปัจจัยที่สำคัญเช่นกัน ในบางสังคม อย่างเช่นมหาวิทยาลัยชั้นนำในกรุงเทพ ซึ่งคนส่วนมากมาจากครอบครัวที่มีฐานะ ข้างของเครื่องใช้ หรือการดำรงชีวิตก็จะติดหรู บางที่หากใครต้องการได้รับการยอมรับจากกลุ่มเพื่อน ก็จะต้องมีนู่นมีนี่ที่มีระดับเดียวกัน หรือเรียกง่ายๆว่ามีการแบ่งชนชั้นในสังคมเพื่อน รวมไปถึงกิเลสตัณหาของตัวบุคคลเอง เห็นคนอื่นมีอะไรที่ดีๆ ก็อยากจะมี จะต้องมีเหมือนคนอื่นๆ โดยไม่คำนึงถึงความจำเป็นว่ามีความจำเป็นมากแค่ไหน หรือบางคนก็แค่อยากมีเงินเพื่อเที่ยวเล่นไปวันๆ ทั้งๆที่ไม่มีความจำเป็นเลย

การค้าประเวณีนั้นตามจริงแล้วเป็นเรื่องที่ผิดกฎหมายในประเทศไทย เพราะไม่มีกฎหมายกำหมดอนุญาตไว้ แต่ถามว่า ทำไม ทั้งๆที่เป็นเรื่องที่ผิดกฎหมาย แต่ก็ไม่มีการปราบปราม ตามความคิดของข้าพเจ้า มองว่า เพราะไม่ได้เป็นการค้าประเวณีแบบโจ่งแจ้ง และชัดเจนเหมือนในบางประเทศที่มีการอนุญาต แต่เป็นการค้าประเวณีแบบแอบแฝง โดยการที่เปิดธุรกิจอื่นๆบังหน้า แล้วลักลอบค้าประเวณีกัน แต่ก็เป็นที่รู้ๆกันโดยทั่วไปว่า สถานที่แบบไหนบ้างที่มีการค้าประเวณี เกิดคำถามต่อมาว่า แล้วทำไมไม่ปราบ ทั้งๆที่รู้ว่าที่ไหนเป็นที่ลักลอบบ้าง ข้าพเจ้ามีความคิดว่า ธุรกิจแบบนี้เป็นธุรกิจที่มักจะมีเบื้องหลังเป็นคนที่มีอำนาจในสังคมอยู่ เพราะหากมิเช่นนั้น มีมาตรการที่ปราบปราม แก้ไขให้หมดไปจริงๆ มีควรจะทำได้ ถึงแม้ว่าจะได้หมด แต่ก็คงไม่เป็นที่รู้ๆกันโดยทั่วไปในขนาดนี้ว่า ถ้าต้องการค้าประเวณีควรทำในรูปแบบไหน เพียงแต่จะทำให้ชัดเจนไม่ได้ เพราะไม่มีกฎหมายอนุญาต ธุรกิจการค้าประเวณีจึงยังคงเป็นเรื่องที่เป็นใต้ดิน หรือลักลอบทำกันอยู่

บางคนมองว่าการค้าประเวณี ในทาง ศาสนาและวัฒนธรรมแล้ว เป็นเรื่องที่ผิด แต่ก็มักจะมีให้เห็นกันเกลื่อนในสังคม แต่ในปัจจุบัน คนสมัยใหม่เข้าหาเรื่องศาสนาเป็นส่วนน้อย ไม่ค่อยเข้าวัดทำบุญฟังเทศ ดังนั้น ความรู้สึกผิดชอบ หรือรู้ศึกบาปในทางศาสนาก็จะน้องลงตามมาเช่นกัน ข้าพเจ้ามองว่า จริงๆแล้วสังคมไทยมีเรื่องศีลธรรม วัฒนธรรมเป็นแค่เปลือกนอก กล่าวคือ หากถามคนทั่วไปว่าการค้าประเวณีไม่ดีอย่างไร คนส่วนใหญ่มักมองไปในทิศทางของศาสนา ศีลธรรม ว่าเป็นเรื่องบาป แต่ถามว่ากลุ่มผู้ชาย หรือกลุ่มคนที่มาใช้บริการพวกนี้ มีวัตถุประสงค์อย่างไร ก็คงเป็นที่รู้ๆกันโดยทั่วไปว่า ต้องการบริการทางเพศ และส่วนใหญ่ คนที่มาใช้บริการก็มักจะแต่งงานมีภรรยาแล้ว ก็ถือว่าเป็นเรื่องบาปทางศาสนาเหมือนกัน ดังนั้นจะมองว่าผู้ค้าประเวณีเป็นคนที่ผิดศีลธรรม เป็นคนบาปฝ่ายเดียวไม่ได้ ในเมื่อสังคมไทยยังมีกลุ่มคนที่มีกิเลศตัณหาทางเพศอยู่ เรื่องนี้จึงเป็นเรื่องที่ยากที่จะแก้ไข เพราะจริงแล้ว ลึกๆของคนในสังคมจะมองว่าเป็นเรื่องทั่วไป แต่การจะทำให้เรื่องแบบนี้เป็นเรื่องที่ถูกกฎหมายก็ค่อนข้างยาก เพราะเป็นที่รู้ๆกันว่าประเทศไทยเป็นเมืองพุทธ จึงติดเรื่องของศีลธรรม หากอนุญาตให้ถูกกฎหมายจะต้องมีกลุ่มคนที่ต่อต้ายอย่างแน่นอน ดังนั้น การค้าประเวณีจึงทำได้เพียงเป็นเรื่องใต้ดิน

**กฎหมายที่เกี่ยวข้องกับการค้าประเวณี**

1. **พระราชบัญญัติสถานบริการ ( พระราชบัญญัติสถานบริการ ฉบับที่ 4 พ.ศ.2546)**

**มาตรา 3** ให้ยกเลิกความในบทนิยามคำว่า "สถานบริการ" ใน มาตรา 3 แห่ง พระราชบัญญัติ สถานบริการ พ.ศ. 2509 ซึ่งแก้ไขเพิ่มเติมโดย พระราชบัญญัติ สถานบริการ (ฉบับที่ 3) พ.ศ. 2525 และให้ใช้ความต่อไปนี้แทน
"สถานบริการ" หมายความว่า สถานที่ที่ตั้งขึ้นเพื่อให้บริการโดยหวังประโยชน์ในทางการค้า ดังต่อไปนี้
(1) สถานเต้นรำ รำวง หรือรองเง็ง เป็นปกติธุระประเภทที่มีและประเภทที่ไม่มีคู่บริการ
(2) สถานที่ที่มีอาหาร สุรา น้ำชา หรือเครื่องดื่มอย่างอื่นจำหน่ายและบริการ โดยมีผู้บำเรอสำหรับปรนนิบัติลูกค้า
(3) สถานอาบน้ำ นวด หรืออบตัว ซึ่งมีผู้บริการให้แก่ลูกค้า เว้นแต่
(ก) สถานที่ซึ่งผู้บริการได้ขึ้นทะเบียนและรับใบอนุญาตเป็นผู้ประกอบโรคศิลปะสาขาการแพทย์แผนไทย ประเภทการนวดไทยตามกฎหมาย ว่าด้วยการประกอบโรคศิลปะ หรือได้รับยกเว้นไม่ต้องขึ้นทะเบียนและรับใบอนุญาตเป็นผู้ประกอบโรคศิลปะ สาขาการแพทย์แผนไทยประเภทการนวดไทยตามกฎหมายดังกล่าว หรือสถานพยาบาลตามกฎหมายว่าด้วยสถานพยาบาล
(ข) สถานที่เพื่อสุขภาพหรือเพื่อเสริมสวยที่กระทรวงสาธารณสุขประกาศกำหนด โดยความเห็นชอบของรัฐมนตรีว่าการกระทรวงมหาดไทย ซึ่งจะต้องมีลักษณะของสถานที่ การบริการหรือผู้ให้บริการเป็นไปตามมาตรฐานที่กระทรวงสาธารณสุขประกาศกำหนด โดยความเห็นชอบของรัฐมนตรีว่าการกระทรวงมหาดไทยด้วย ประกาศดังกล่าวจะกำหนดหลักเกณฑ์ และวิธีการตรวจสอบเพื่อการรับรองให้เป็นไปตามมาตรฐานนั้นด้วยก็ได้ หรือ
(ค) สถานที่อื่นตามที่กำหนดในกฎกระทรวง
(4) สถานที่ที่มีอาหาร สุรา หรือเครื่องดื่มอย่างอื่นจำหน่ายหรือให้บริการ โดยมีรูปแบบอย่างหนึ่งอย่างใด ดังต่อไปนี้
(ก) มีดนตรี การแสดงดนตรี หรือการแสดงอื่นใดเพื่อการบันเทิงและยินยอมหรือปล่อยปละละเลยให้นักร้อง นักแสดง หรือพนักงานอื่นใดนั่งกับลูกค้า
(ข) มีการจัดอุปกรณ์การร้องเพลงประกอบดนตรีให้แก่ลูกค้า โดยจัดให้มีผู้บริการขับร้องเพลงกับลูกค้า หรือยินยอมหรือปล่อยปละละเลยให้พนักงานอื่นใดนั่งกับลูกค้า
(ค) มีการเต้นหรือยินยอมให้มีการเต้น หรือจัดให้มีการแสดงเต้น เช่น การเต้นบนเวทีหรือการเต้นบริเวณโต๊ะอาหารหรือเครื่องดื่ม
(ง) มีลักษณะของสถานที่ การจัดแสงหรือเสียง หรืออุปกรณ์อื่นใดตามที่กำหนดในกฎกระทรวง
(5) สถานที่ที่มีอาหาร สุรา หรือเครื่องดื่มอย่างอื่นจำหน่าย โดยจัดให้มีการแสดงดนตรีหรือการแสดงอื่นใดเพื่อการบันเทิง ซึ่งปิดทำการหลังเวลา 24.00 นาฬิกา
(6) สถานที่อื่นตามที่กำหนดในกฎกระทรวง

" **มาตรา 16** ห้ามมิให้ผู้รับอนุญาตตั้งสถานบริการ
(1) รับผู้มีอายุต่ำกว่าสิบแปดปีบริบูรณ์เข้าทำงานในสถานบริการ
(2) ยินยอมหรือปล่อยปละละเลยให้ผู้มีอาการมึนเมาจนประพฤติวุ่นวาย หรือครองสติไม่ได้เข้าไปหรืออยู่ในสถานบริการระหว่างเวลาทำการ
(3) จำหน่ายสุราให้แก่ผู้มีอาการมึนเมาจนประพฤติวุ่นวายหรือครองสติไม่ได้
(4) ยินยอมหรือปล่อยปละละเลยให้ผู้ซึ่งไม่มีหน้าที่เฝ้าดูแลสถานบริการนั้นพักอาศัยหลับนอนในสถานบริการ
(5) ยินยอมหรือปล่อยปละละเลยให้มีการกระทำความผิดเกี่ยวกับยาเสพติดในสถานบริการ
(6) ยินยอมหรือปล่อยปละละเลยให้มีการนำอาวุธเข้าไปในสถานบริการ เว้นแต่เป็นกรณีที่เจ้าหน้าที่ซึ่งอยู่ในเครื่องแบบนำเข้าไปเพื่อปฏิบัติหน้าที่ตามกฎหมาย

1. **พระราชบัญญัติป้องกันและปราบปรามการค้าประเวณี พ.ศ. 2539**

|  |
| --- |
| ***มาตรา 5*** *ผู้ใดเข้าติดต่อ ชักชวน แนะนำตัว ติดตาม หรือรบเร้า บุคคลตามถนนหรือสาธารณสถาน หรือกระทำการดังกล่าวในที่อื่นใด เพื่อการ ค้าประเวณีอันเป็นการเปิดเผยและน่าอับอายหรือเป็นที่เดือนร้อนรำคาญแก่ สาธารณชน ต้องระวางโทษปรับไม่เกินหนึ่งพันบาท* ***มาตรา 6*** *ผู้ใดเข้าไปมั่วสุมในสถานการค้าประเวณีเพื่อประโยชน์ ในการค้าประเวณีของตนเองหรือผู้อื่น ต้องระวางโทษจำคุกไม่เกินหนึ่งเดือน หรือปรับไม่เกินหนึ่งพันบาท หรือทั้งจำทั้งปรับ*  *ถ้าการกระทำความผิดตามวรรคหนึ่งได้กระทำเพราะถูกบังคับ หรือ ตกอยู่ภายใต้อำนาจซึ่งไม่สามารถจะหลีกเลี่ยงหรือขัดขืนได้ ผู้กระทำไม่มี ความผิด* ***มาตรา 7*** *ผู้ใดโฆษณาหรือรับโฆษณา ชักชวน หรือแนะนำด้วยเอกสาร สิ่งพิมพ์ หรือกระทำให้แพร่หลายด้วยวิธีใดไปยังสาธารณะ ในลักษณะที่เห็นได้ว่า เป็นการเรียกร้องหรือการติดต่อเพื่อการค้าประเวณีของตนเองหรือผู้อื่น ต้อง ระวางโทษจำคุกตั้งแต่หกเดือนถึงสองปี หรือปรับตั้งแต่หนึ่งหมื่นบาทถึงสี่หมื่นบาท*  *หรือทั้งจำทั้งปรับ* ***มาตรา 8*** *ผู้ใดกระทำชำเราหรือกระทำอื่นใดเพื่อสำเร็จความใคร่ของตนเองหรือผู้อื่นแก่บุคคลอายุกว่าสิบห้าปีแต่ยังไม่เกินสิบแปดปีในสถานการค้าประเวณี โดยบุคคลนั้นจะยินยอมหรือไม่ก็ตาม ต้องระวางโทษจำคุกตั้งแต่หนึ่งปีถึงสามปี และปรับตั้งแต่สองหมื่นบาทถึงหกหมื่นบาท* *ถ้าการกระทำความผิดตามวรรคหนึ่งเป็นการกระทำแก่เด็กอายุไม่เกิน สิบห้าปี ต้องระวางโทษจำคุกตั้งแต่สองปีถึงหกปี และปรับตั้งแต่สี่หมื่นบาทถึง หนึ่งแสนสองหมื่นบาทถ้าการกระทำตามวรรคหนึ่งเป็นการกระทำต่อคู่สมรสของตน โดย มิใช่เพื่อสำเร็จความใคร่ของผู้อื่น ผู้กระทำไม่มีความผิด****มาตรา 9*** *ผู้ใดเป็นธุระจัดหา ล่อไป หรือชักพาไปซึ่งบุคคลใด เพื่อให้บุคคลนั้นกระทำการค้าประเวณีแม้บุคคลนั้นจะยินยอมก็ตาม และไม่ว่า การกระทำต่าง ๆ อันประกอบเป็นความผิดนั้นจะได้กระทำภายในหรือนอกราชอาณาจักร ต้องระวางโทษจำคุกตั้งแต่หนึ่งปีถึงสิบปี และปรับตั้งแต่ หมื่นบาทถึงสองแสนบาทถ้าการกระทำความผิดตามวรรคหนึ่ง เป็นการกระทำแก่บุคคลอายุ กว่าสิบห้าปีแต่ยังไม่เกินสิบแปดปี ผู้กระทำต้องระวางโทษจำคุกตั้งแต่ห้าปีถึงสิบห้าปี และปรับตั้งแต่หนึ่งแสนบาทถึงสามแสนบาท**ถ้าการกระทำความผิดตามวรรคหนึ่ง เป็นการกระทำแก่เด็กอายุ ยังไม่เกินสิบห้าปี ผู้กระทำต้องระวางโทษจำคุกตั้งแต่สิบปีถึงยี่สิบปี และปรับ ตั้งแต่สองแสนบาทถึงสี่แสนบาท*  *ถ้าการกระทำความผิดตามวรรคหนึ่ง วรรคสอง หรือวรรคสาม เป็นการกระทำโดยใช้อุบายหลอกลวง ขู่เข็ญ ใช้กำลังประทุษร้าย ใช้อำนาจครอบงำผิดคลองธรรม หรือใช้วิธีข่มขืนใจด้วยประการใด ๆ ผู้กระทำต้องระวางโทษหนักกว่าที่บัญญัติไว้ในวรรคหนึ่ง วรรคสอง หรือวรรคสาม หนึ่งในสาม แล้วแต่กรณีผู้ใดเพื่อให้มีการกระทำการค้าประเวณี รับตัวบุคคลซึ่งตนรู้อยู่ว่าผู้จัดหา ล่อไป หรือชักพาไปตามวรรคหนึ่ง วรรคสอง วรรคสาม หรือวรรคสี่ หรือสนับสนุนในการกระทำความผิดดังกล่าว ต้องระวางโทษตามที่บัญญัติไว้ในวรรคหนึ่ง วรรคสอง วรรคสาม หรือวรรคสี่ แล้วแต่กรณี****มาตรา 10*** *ผู้ใดเป็นบิดา มารดา หรือผู้ปกครองของบุคคลซึ่งมีอายุยังไม่เกินสิบแปดปีรู้ว่ามีการกระทำความผิดตามมาตรา 9 วรรคสอง วรรคสาม หรือวรรคสี่ ต่อผู้อยู่ในความปกครองของตน และมีส่วนร่วมรู้เห็นเป็นใจให้มีการกระทำความผิดนั้น ต้องระวางโทษจำคุกตั้งแต่สี่ปีถึงยี่สิบปี  และปรับตั้งแต่แปดหมื่นบาทถึงสี่แสนบาท****มาตรา 11*** *ผู้ใดเป็นเจ้าของกิจการการค้าประเวณี ผู้ดูแล หรือผู้จัดการกิจการการค้าประเวณีหรือสถานการค้าประเวณี หรือเป็นผู้ควบคุมผู้กระทำการค้าประเวณีในสถานการค้าประเวณี ต้องระวางโทษจำคุกตั้งแต่สามปีถึงสิบห้าปี และปรับตั้งแต่หกหมื่นบาทถึงสามแสนบาทถ้ากิจการหรือสถานการค้าประเวณีตามวรรคหนึ่งมีบุคคลซึ่งมีอายุกว่าสิบห้าปีแต่ยังไม่เกินสิบแปดปีทำการค้าประเวณีอยู่ด้วย ผู้กระทำต้องระวางโทษจำคุกตั้งแต่ห้าปีถึงสิบห้าปี และปรับตั้งแต่หนึ่งแสนบาทถึงสามแสนบาท* *ถ้ากิจการหรือสถานการค้าประเวณีตามวรรคหนึ่งมีเด็กอายุยังไม่เกินสิบห้าปีทำการค้าประเวณีอยู่ด้วย ผู้กระทำต้องระวางโทษจำคุกตั้งแต่สิบปีถึงยี่สิบปี และปรับตั้งแต่สองแสนบาทถึงสี่แสนบาท* 1. *พระราชบัญญัติ แก้ไขเพิ่มเติมประมวลกฎหมายอาญา (ฉบับที่ 14) พ.ศ. 2540*

*มาตรา 4 ให้ยกเลิกความใน มาตรา 282 และ มาตรา 283 แห่งประมวลกฎหมายอาญา ซึ่งแก้ไขเพิ่มเติมโดย* [*พระราชบัญญัติ แก้ไขเพิ่มเติมประมวลกฎหมายอาญา (ฉบับที่ 8) พ.ศ. 2530*](http://kodmhai.com/m4/m4-1/Nthailaw-4-1/N512.html) *และให้ใช้ความต่อไปนี้แทน  “มาตรา 282 ผู้ใดเพื่อสนองความใคร่ของผู้อื่น เป็นธุระจัดหา ล่อไป หรือพาไปเพื่อการอนาจารซึ่งชายหรือหญิง แม้ผู้นั้นจะยินยอมก็ตาม ต้องระวางโทษจำคุก ตั้งแต่หนึ่งปีถึงสิบปี และปรับตั้งแต่สองพันบาทถึงสองหมื่นบาทhttp://kodmhai.com/php/Img1/Spac1.gifถ้าการกระทำความผิดตามวรรคแรกเป็นการกระทำแก่บุคคลอายุเกินสิบห้าปี แต่ยังไม่เกินสิบแปดปี ผู้กระทำต้องระวางโทษจำคุกตั้งแต่สามปีถึงสิบห้าปี และปรับตั้งแต่ หกพันบาทถึงสามหมื่นบาทhttp://kodmhai.com/php/Img1/Spac1.gifถ้าการกระทำความผิดตามวรรคแรกเป็นการกระทำแก่เด็กอายุยังไม่เกิน สิบห้าปี ผู้กระทำต้องระวางโทษจำคุกตั้งแต่ห้าปีถึงยี่สิบปี และปรับตั้งแต่หนึ่งหมื่นบาทถึง สี่หมื่นบาทhttp://kodmhai.com/php/Img1/Spac1.gifผู้ใดเพื่อสนองความใคร่ของผู้อื่น รับตัวบุคคลซึ่งมีผู้จัดหา ล่อไป หรือพาไป ตามวรรคแรก วรรคสอง หรือวรรคสาม หรือสนับสนุนในการกระทำความผิดดังกล่าว ต้องระวางโทษตามที่บัญญัติไว้ในวรรคแรก วรรคสอง หรือวรรคสาม แล้วแต่กรณี มาตรา 283 ผู้ใดเพื่อสนองความใคร่ของผู้อื่น เป็นธุระจัดหา ล่อไป หรือพาไปเพื่อการอนาจารซึ่งชายหรือหญิง โดยใช้อุบายหลอกลวง ขู่เข็ญ ใช้กำลัง ประทุษร้าย ใช้อำนาจครอบงำผิดคลองธรรม หรือใช้วิธีข่มขืนใจด้วยประการอื่นใด ต้องระวางโทษจำคุกตั้งแต่ห้าปีถึงยี่สิบปี และปรับตั้งแต่หนึ่งหมื่นบาทถึงสี่หมื่นบาทhttp://kodmhai.com/php/Img1/Spac1.gifถ้าการกระทำความผิดตามวรรคแรกเป็นการกระทำแก่บุคคลอายุเกินสิบห้าปี แต่ยังไม่เกินสิบแปดปี ผู้กระทำต้องระวางโทษจำคุกตั้งแต่เจ็ดปีถึงยี่สิบปี และปรับตั้งแต่ หนึ่งหมื่นสี่พันบาทถึงสี่หมื่นบาท หรือจำคุกตลอดชีวิตhttp://kodmhai.com/php/Img1/Spac1.gifถ้าการกระทำความผิดตามวรรคแรก เป็นการกระทำแก่เด็กอายุยังไม่เกิน สิบห้าปี ผู้กระทำต้องระวางโทษจำคุกตั้งแต่สิบปีถึงยี่สิบปี และปรับตั้งแต่สองหมื่นบาทถึง สี่หมื่นบาท หรือจำคุกตลอดชีวิต หรือประหารชีวิตhttp://kodmhai.com/php/Img1/Spac1.gifผู้ใดเพื่อสนองความใคร่ของผู้อื่น รับตัวบุคคลซึ่งมีผู้จัดหา ล่อไป หรือพาไป ตามวรรคแรก วรรคสอง หรือวรรคสาม หรือสนับสนุนในการกระทำความผิดดังกล่าว ต้องระวางโทษตามที่บัญญัติไว้ในวรรคแรก วรรคสอง หรือวรรคสาม แล้วแต่กรณี”**มาตรา 5 ให้เพิ่มความต่อไปนี้เป็น มาตรา* [*283ทวิ*](http://kodmhai.com/m2/m2-2/m2-276-287.html#2831) *แห่งประมวลกฎหมายอาญา “มาตรา 283ทวิ ผู้ใดพาบุคคลอายุเกินสิบห้าปีแต่ยังไม่เกินสิบแปดปีไป เพื่อการอนาจาร แม้ผู้นั้นจะยินยอมก็ตาม ต้องระวางโทษจำคุกไม่เกินห้าปี หรือปรับไม่เกิน หนึ่งหมื่นบาท หรือทั้งจำทั้งปรับhttp://kodmhai.com/php/Img1/Spac1.gifถ้าการกระทำความผิดตามวรรคแรกเป็นการกระทำแก่เด็กอายุยังไม่เกิน สิบห้าปี ผู้กระทำต้องระวางโทษจำคุกไม่เกินเจ็ดปี หรือปรับไม่เกินหนึ่งหมื่นสี่พันบาท หรือทั้งจำทั้งปรับhttp://kodmhai.com/php/Img1/Spac1.gifผู้ใดซ่อนเร้นบุคคลซึ่งถูกพาไปตามวรรคแรกหรือวรรคสอง ต้องระวางโทษ ตามที่บัญญัติในวรรคแรกหรือวรรคสอง แล้วแต่กรณีhttp://kodmhai.com/php/Img1/Spac1.gifความผิดตามวรรคแรกและวรรคสามเฉพาะกรณีที่กระทำแก่บุคคลอายุเกินสิบห้าปี เป็นความผิดอันยอมความได้”* |

**วิเคราะห์ประกอบกับข้อกฎหมาย**

ตามความคิดเห็นของข้าพเจ้าหลังจากได้พูดคุยกับตำรวจคนหนึ่ง หากพูดถึงสถานบริการประเภทอาบ อบ นวด เป็นสถานบริการตามพระราชบัญญัติสถานบริการ พ.ศ. ๒๕๐๙ ปกติให้บริการการอาบน้ำ และอบตัว ตามมาตรา ๓(๓) ด้วยสถานะและวัตถุประสงค์ทางกฎหมายสถานบริการอาบ อบ นวด โดยปกติจึงไม่ใช้สถานค้าประเวณี อย่างไรก็ตามหากพิจารณาความหมายของสถานค้าประเวณีตามพระราชบัญญัติป้องกันการปราบปรามการค้าประเวณี สถานค้าประเวณีตามกฎหมาย ไม่ได้หมายความเพียงแต่สถานที่อันมีไว้เพื่อค้าประเวณีโดย เฉพาะ เช่น ซ่องโสเภณีเท่านั้น แต่กฎหมายยังให้ความหมายรวมไปถึงสถานที่ทั่วไปที่ยอมให้มีการค้าประเวณี หรือใช้ในการติดต่อหรือจัดหาบุคคลเพื่อวัตถุประสงค์ในการค้าประเวณีอีกด้วย เช่น ในโรงแรม 1 ดาว , ร้านทำผม , ร้านอาหาร หรือสถานที่อื่นๆที่บุคคลภายนอกทั่วไปไม่มีทางรู้เลย ว่ามีการค้าประเวณีแอบแฝงอยู่ รู้กันเฉพาะกลุ่มบุคคลใดบุคคลหนึ่ง ดังนั้นหากมีการค้าประเวณีเกิดขึ้น แม้ว่าสถานบริการเหล่านั้นแม้มองจากสายตาคนภายนอกจะไม่ได้มีความมุ่งหมายว่าจะเกิดการค้าประเวณีเกิดขึ้นเลยก็อาจมีความผิดตามกฎหมายได้ แต่ทั้งนี้หากเปรียบเทียบการค้าประเวณี และการค้ามนุษย์ข้าพเจ้าคิดว่าการค้าประเวณี ต่างกับการค้ามนุษย์ เพราะถ้าจะเป็นการค้ามนุษย์ จะมี 2 กรณี คือจะต้องมีการบังคับขู่เข็ญ หรือถ้าไม่บังคับขู่เข็ญก็ต้องเป็นเด็กอายุต่ำกว่า 18 ปี แต่ถ้ายินยอมด้วยและไม่เป็นเด็กด้วยก็ไม่เข้าข่ายการค้ามนุษย์ ซึ่งถ้าเป็นการค้ามนุษย์แล้ว จะเกี่ยวข้องกับกฎหมายอาญา ซึ่งนายหน้าจะเป็นผู้มีมีความผิด แต่ถ้าเป็นการค้าประเวณีในสถานบริการต่างๆเช่น อาบ อบ นวด หรือที่เรียกว่าค้าประเวณีแอบแฝง ส่วนใหญ่จะเป็นการสมยอม ข้าพเจ้าคิดว่าคงจะไม่ค่อยมีว่าถูกบังคับ ขู่เข็ญ แล้วหนีออกมาแจ้งความ เพราะเหมือนกับว่าหากไปทำงานในลักษณะนี้ ก็ต้องรู้อยู่แล้วว่าอาชีพแบบนี้ต้องทำงานอย่างไรบ้าง ก็อาจจะมีบ้างที่ถูกบังคับ แต่ข้าพเจ้าคิดว่าคงมีน้อย สถานบริการในลักษณะ อาบ อบ นวด หรือคาราโอเกะ แตกต่างกับการค้าประเวณีแบบโจ่งแจ้งหรือที่ทำเป็นสำนักค้าประเวณีตรงที่ ทำเป็นไปในทางที่เลี่ยงกฎหมายมากกว่า เพราะที่จริงแล้วคนมองว่าเป็นการสมยอมระหว่างผู้ขายกับผู้ใช้บริการ ผู้ค้าบริการก็สมยอม จะกลายเป็นว่าแทนที่จะเอาผิดกับเจ้าของสถานค้าบริการ ก็เอาผิดได้แค่เพียงผู้หญิงที่ค้าประเวณีแทน เสมือนกับว่ากฎหมายห้ามมิให้ค้าประเวณีโดยทางอ้อม จึงกล่าวได้ว่า สถานบริการอาบ อบ นวด อาจเป็นสถานค้าประเวณีได้ถ้ามีการยอมให้มีการค้าประเวณี ใช้ในการติดต่อหรือจัดหา ก็สามารถเป็นสามารถค้าประเวณีได้ ทั้งนี้ข้าพเจ้ามองว่าเบื้องหลังแล้ว ธุรกิจแบบนี้ก็อาจจะมีส่วนเกี่ยวกับการเมืองแน่นอน ข้าพเจ้ามองว่า อาชีพค้าประเวณีเป็นอาชีพที่มีมาตั้งแต่โบราณ การจะไม่ห้ามไม่ให้มีการค้าประเวณีเป็นไปไม่ได้ และหากต้องการปราบปราบให้หมดจริงๆ ก็น่าจะทำได้เหมือนกัน หากไม่มีเบื้องหลัง ก็เหมือนกับว่ากฎหมายให้ผู้ค้ากับผู้ขายบริการไปหลบซ่อนเอาเอง โดยเป็นที่รู้กัน ข้าพเจ้าคิดว่าปัญหาจริงๆอาจจะอยู่ที่นโยบาย คือ ถ้าจะห้ามให้ไม่มีเลยก็คงจะเป็นไปไม่ได้ แต่สู้ว่าให้มีอยู่บ้างจะทำให้ถูกกฎหมายก็ไม่ได้ เพราะขัดกับพื้นฐานของสังคมไทย เหมือนกับการพนันที่จะตั้งบ่อนการพนันถูกกฎหมายแบบต่างประเทศก็ไม่ได้ เพราะประชาชนก็จะต่อต้าน ก็เลยเป็นการผ่อนผันมากกว่าเลยต้องแอบหลบซ่อนเอา กล่าวคือ ถ้าจะทำให้ถูกกฎหมายกระแสสังคมก็จะต่อต้าน แล้วก็นโยบายการท่องเที่ยวก็มีส่วนเสริม แล้วการห้ามไม่ให้ค้าประเวณีเลยก็เป็นไปไม่ได้ ถ้าลองสมมุติว่าห้ามไม่ให้มีการค้าประเวณีแบบนี้เลย ก็ดูยิ่งดูเหมือนเป็นการยุ จะกลายเป็นมีคนที่ไปตามท้องถนนมากขึ้น มีเด็กไซด์ไลน์ทางโทรศัพท์มากขึ้น จะเป็นในรูปแบบอื่นมากขึ้นกว่าที่เป็นอยู่

 ในอีกมุมมองหนึ่ง คนอาจคิดว่าปัญหาการค้าประเวณีนี้เป็นปัญหาที่ไม่มีความสำคัญ จำเป็น เร่งด่วนที่จะต้องไขให้เร็วที่สุด เพราะดูเหมือนการค้าประเวณีที่อยู่ในลักษณะแอบแฝง ยังคงเป็นสถานการณ์ที่ยังพอจะควบคุมได้อยู่ ถ้าเทียบกับการค้ามนุษย์ หรือปัญหายาเสพติด ปัญหาก่อการร้ายแล้วจะจำเป็นเร่งด่วนที่จะต้องแก้ไขมากกว่าในตอนนี้ ดังนั้นข้าพเจ้าคิดว่าในอนาคตแนวโน้มของการค้าประเวณีในประเทศไทยน่าจะมากขึ้นเพราะตราบใดที่ยังมีความต้องการใช้บริการอยู่ และสื่อในปัจจุบันก็มีส่วนสนับสนุน ตราบใดที่มีความต้องการอยู่มันก็จะคงมีต่อไปเพียงแต่วิธีการจะซับซ้อน จะลงใต้ดินยิ่งขึ้น การแก้ปัญหาที่แท้จริงคงจะต้องแก้ที่ความต้องการของผู้ใช้บริการอยู่ กล่าวคือข้าพเจ้าคิดว่า ถ้านโยบายที่มองลงมาจากเบื้องบน คิดว่าการค้าประเวณียังเป็นการกระทำที่ยังพอควบคุมได้ ยังดีกว่าที่จะไปห้ามปราบปรามไม่ให้มีการค้าประเวณีเลย ก็จะเป็นการบีบให้ไปค้าบริการในรูปแบบอื่นมากขึ้นแทน อย่างที่สอง คือเรื่องการคอรัปชั่น คือ อาจจะมีการรับส่วยจริง แต่การกล่าวหา การดำเนินคดีก็ยังสาวไม่ถึง ก็เป็นอีกส่วนหนึ่ง

 การบังคับใช้กฎหมายสำหรับกรณีการค้าประเวณีในสถานบริการอาบ อบ นวด อยู่ในระดับน้อย เนื่องจากเหตุผล **๕** ประการ

**ประการแรก** ทัศนคติของผู้บังคับใช้กฎหมายต่อปัญหาการค้าประเวณีในสถานบริการอาบ อบ นวด ผู้บังคับใช้กฎหมาย (ซึ่งส่วนใหญ่เป็นผู้ชาย) มักมองปัญหาค้าประเวณีว่าเป็นเรื่องที่ไม่เกี่ยวข้องกับความสงบของสังคม เป็นเรื่องส่วนตัว ไม่ใช้ปัญหาโดยสภาพ (จะเป็นปัญหาก็ต่อเมื่อมีการค้าประเวณีในเด็ก การบังคับค้าประเวณี การแพร่กระจายของเชื้อโรค ซึ่งเหล่านี้ไม่ใช้ความผิดเกี่ยวกับเพศ แต่เป็นความผิดเกี่ยวกับเสรีภาพ) และเป็นเรื่องธรรมดาของสังคม

**ประการที่สอง** ทัศนคติของสังคมต่อปัญหาการค้าประเวณี กล่าวคือ สังคมมองว่าการค้าประเวณีแม้จะเป็นเรื่องไม่เหมาะสมแต่ก็เป็นเรื่องธรรมดา เป็นเรื่องธรรมชาติที่ผู้ชายจะมีอารมณ์ทางเพศและผู้หญิงต้องรองรับอารมณ์ดังกล่าว

**ประการที่สาม** กฎหมายที่ปรามการค้าประเวณีของไทยออกแบบมาเพื่อไม่สามารถให้เกิดการบังคับใช้ได้ เช่นกฎหมายรับรองว่าสถานบริการอาบ อบ นวด ให้บริการเฉพาะการอาบน้ำและอบตัว ซึ่งไม่สอดคล้องกับความเป็นจริง การออกตรวจค้นจึงเป็นเรื่องที่ทำโดยไม่มีเหตุจนเป็นข่าวไม่ได้ และการออกแบบกฎหมายให้ผู้ประกอบการมีข้อแก้ตัวเดิมๆ ได้เสมอ (ว่าเป็นการตกลงของคู่กรณีบ้าง) รวมถึงคำอธิบายทางกฎหมายที่ให้การค้าประเวณีในสถานบริการอาบ อบ นวด ไม่เป็นความผิด เพราะเป็นที่ลับก็ดี เพราะไม่มีการชักชวนก็ดี

**ประการที่สี่** เจ้าหน้าที่ตำรวจผู้บังคับใช้กฎหมายยังไม่มีความรู้ความเข้าใจในตัวกฎหมายที่เกี่ยวกับการค้าประเวณีอย่างเพียงพอ

**ประการสุดท้าย** รัฐไม่ได้มีความพยายามอย่างจริงจังในการแก้ไขปัญหาการค้าประเวณี อาจเป็นเพราะการค้าประเวณีเป็นเรื่องที่เกี่ยวข้องกับเศรษฐกิจการท่องเที่ยวของประเทศ หรือการที่รัฐมองว่าการปัญหาการค้าประเวณีไม่ใช้ปัญหาเร่งด่วน (หรือไม่ใช้ปัญหาเลย)

 ดังนั้นถึงแม้จะมีกฎหมายห้าม แต่รัฐไม่มีนโยบายในการบังคับใช้ ประชาชนทั่วไปก็ยากจะหยิบเรื่องนี้มาเป็นคดีความได้ เพราะเป็นเรื่องที่เกิดในที่ปิด คนที่รู้เรื่องราวมักจะมีประโยชน์เกี่ยวข้องเช่นเป็นผู้ประกอบการ เป็นผู้ขายบริการ หรือเป็นผู้ใช้บริการ ด้วยเหตุผลทั้งหลายที่กล่าวมาทำให้การค้าประเวณีในสถานบริการอาบ อบ นวด ไม่เคยถูกควบคุมถึงแม้ว่าสังคมและกฎหมายจะไม่ยอบรับก็ตาม

 ถึงแม้ว่าการค้าประเวณีจะมีประเด็นที่มีข้อสงสัยว่าผิดกฎหมายหรือไม่ แต่ข้าพเจ้าอยากแสดงให้เห็นถึงผลกระทบและปัญหาที่เกิดจากการค้าประเวณี ว่าการค้าประเวณีเป็นสิ่งที่ลดทอนความเป็นมนุษย์ เป็นการทำให้ผู้หญิงกลายเป็นวัตถุทางเพศ เป็นสิ่งที่ให้ประโยชน์แก่ผู้ชายแล้วผลักภาระความรับผิดชอบทางสังคมให้ตกแก่ผู้หญิง และเป็นการผิดจารีตศีลธรรมของประชาชน ดังนั้นกฎหมายควรจะมีมาตรการที่ทำให้การค้าประเวณีลดลงและหมดไปในที่สุด